ಪ್ರಶಾಂತ್ ನೀಲ್ ನಿರ್ದೇಶನದ ಹೊಸ ಸಿನಿಮಾದಲ್ಲಿ ಅಬ್ಬರಿಸಲಿದ್ದಾರೆ ಆಮೀರ್ ಖಾನ್

ಮಾಸ್ಟರ್ ಮೈಂಡ್ ಪ್ರಶಾಂತ್ ನೀಲ್ `ಕೆಜಿಎಫ್ 2′ ನಂತರ ಮತ್ತೆ ಸುದ್ದಿಯಲ್ಲಿದ್ದಾರೆ. ಆಮೀರ್ ಖಾನ್‌ಗೆ ಪ್ರಶಾಂತ್ ನೀಲ್ ಆ್ಯಕ್ಷನ್ ಕಟ್ ಹೇಳುವ ಮೂಲಕ ನ್ಯೂಸ್‌ನಲ್ಲಿದ್ದಾರೆ. `ಸಲಾರ್’ ಚಿತ್ರ ಕೆಲಸ ಭರದಿಂದ ಸಾಗುತ್ತಿರುವಾಗಲೇ `ಕೆಜಿಎಫ್ 2′ ನಿರ್ದೇಶಕನ ಹೊಸ ಸಿನಿಮಾದ ಬಗ್ಗೆ ಅಪ್‌ಡೇಟ್‌ವೊಂದು ಸಿಕ್ಕಿದೆ.

ಪ್ರಶಾಂತ್ ನೀಲ್ ಮತ್ತು ಆಮೀರ್ ಖಾನ್ ಕಾಂಬಿನೇಷನ್ ಸಿನಿಮಾ ಬಗ್ಗೆ ಸಖತ್ ಸೌಂಡ್ ಮಾಡುತ್ತಿದೆ. ತನಗೆ ನಟನೆ ಸಾಕಾಗಿದೆ ಮುಂದೆ ಸಿನಿಮಾಗಳಲ್ಲಿ ನಟಿಸುವುದಿಲ್ಲ ಎಂದು ಆಮೀರ್ ಖಾನ್ ಈ ಹಿಂದೆ ಸೂಕ್ಷ್ಮವಾಗಿ ಹೇಳಿದ್ದರು. ಅದಕ್ಕೆ ಸರಿಯಾಗಿ `ಚಾಂಪಿಯನ್’ ಸಿನಿಮಾ ತಂಡದಿಂದ ಆಮೀರ್ ಖಾನ್ ಹೊರಬಂದಿದ್ದರು. ಅವರು ಸಿನಿಮಾಗೆ ನೋ ಅಂದಿದ್ದರು ಕೂಡ ಅವರ ಜೊತೆ ಸಿನಿಮಾ ಮಾಡೋದಕ್ಕೆ ಚಿತ್ರತಂಡದವರು ಆಮೀರ್ ಹಿಂದೆ ಬಿದ್ದಿದ್ದಾರೆ. ಸದ್ಯ ಪ್ರಶಾಂತ್ ನೀಲ್ ಜೊತೆಗಿನ ಸಿನಿಮಾ ವಿಷ್ಯವಾಗಿ ಸುದ್ದಿಯಲ್ಲಿದ್ದಾರೆ.‌ ಇದನ್ನೂ ಓದಿ: ಡ್ರಗ್ಸ್ ಪ್ರಕರಣ ತೆಲುಗಿನ ಖ್ಯಾತ ನಟಿಯ ಗಂಡನ ಬಂಧನ

ಇನ್ನೂ ವಿಭಿನ್ನವಾಗಿ ಪ್ರಯೋಗ ಮಾಡೋದರಲ್ಲಿ ನೀಲ್ ಅವರು ಯಾವಾಗಲೂ ಮುಂದು. ಈ ಹಿಂದೆ ಯಶ್ ಮುಂದೆ ಕೆಜಿಎಫ್ 2ನಲ್ಲಿ ವಿಲನ್ ಆಗಿ ಸಂಜಯ್ ದತ್ ಅವರನ್ನ ನಿಲ್ಲಿಸಿದ್ದರು. ಬಳಿಕ `ಸಲಾರ್’ನಲ್ಲಿ ಪ್ರಭಾಸ್ ಮುಂದೆ ಪೃಥ್ವಿರಾಜ್ ಸುಕುಮಾರನ್ ಅವರನ್ನ ನಿಲ್ಲಿಸಿದ್ದಾರೆ. ಇದೀಗ ಜ್ಯೂನಿಯರ್ ಎನ್‌ಟಿಆರ್ ಜೊತೆಗಿನ ಹೊಸ ಚಿತ್ರಕ್ಕೆ ಆಮೀರ್ ಖಾನ್ ಅವರನ್ನ ನಿಲ್ಲಿಸಲು ಪ್ರಶಾಂತ್ ನೀಲ್ ಯೋಚಿಸಿದ್ದಾರೆ. ತಾರಕ್‌ಗೆ ವಿಲನ್ ಆಗಿ ಆಮೀರ್ ಖಾನ್ ಟಕ್ಕರ್ ಕೊಡಲಿದ್ದಾರೆ.

ಇತ್ತೀಚೆಗಷ್ಟೇ ಪ್ರಶಾಂತ್ ನೀಲ್ ಮತ್ತು ಜ್ಯೂನಿಯರ್ ಎನ್‌ಟಿಆರ್ ಸಿನಿಮಾ ಘೋಷಣೆ ಆಗಿತ್ತು. 2024ರಲ್ಲಿ ಶೂಟಿಂಗ್ ಶುರುವಾಗಲಿದೆ. 2025ಕ್ಕೆ ಸಿನಿಮಾ ತೆರೆಗೆ ಅಬ್ಬರಿಸಲಿದೆ.

Live Tv
[brid partner=56869869 player=32851 video=960834 autoplay=true]

Join our Whatsapp group by clicking the below link
https://chat.whatsapp.com/E6YVEDajTzH06LOh77r25k